Protokolas dėl Bulgarijos Respublikos ir Rumunijos priėmimo į Europos Sąjungą sąlygų ir tvarkos - VI priedas:Protokolo 20 straipsnyje nurodytas sąrašas: pereinamojo laikotarpio priemonės - Bulgarija - 5.Transporto politika



Oficialusis leidinys L 157 , 21/06/2005 p. 0111 - 0115



5. TRANSPORTO POLITIKA 1. 31993 R 3118: 1993 m. spalio 25 d. Tarybos reglamentas (EEB) Nr. 3118/93, nustatantis sąlygas, kuriomis vežėjai nerezidentai gali teikti krovinių vežimo nacionaliniais keliais paslaugas valstybėje narėje (OL L 279, 1993 11 12, p. 1), su paskutiniais pakeitimais, padarytais: - 32002 R 0484: 2002 m. kovo 1 d. Europos Parlamento ir Tarybos reglamentu (EB) Nr. 484/2002 (OL L 76, 2002 3 19, p. 1). a) Nukrypstant nuo Reglamento (EEB) Nr. 3118/93 1 straipsnio ir iki trečiųjų metų nuo įstojimo dienos pabaigos, Bulgarijoje įsisteigę vežėjai nedalyvauja teikiant krovinių vežimo nacionaliniais keliais paslaugas kitose valstybėse narėse, o kitose valstybėse narėse įsisteigę vežėjai nedalyvauja teikiant krovinių vežimo nacionaliniais keliais paslaugas Bulgarijoje. b) Iki trečiųjų metų nuo įstojimo dienos pabaigos valstybės narės praneša Komisijai, ar jos pratęs šį laikotarpį ne ilgiau kaip dvejiems metams, ar nuo šiol jos visiškai taikys šio reglamento 1 straipsnį. Nepranešus taikomas šio reglamento 1 straipsnis. Tik tie vežėjai, kurie yra įsisteigę tose valstybėse narėse, kuriose taikomas reglamento 1 straipsnis, gali teikti krovinių vežimo nacionaliniais keliais paslaugas tose valstybėse narėse, kuriose 1 straipsnis taip pat yra taikomas. c) Tos valstybės narės, kuriose pagal b punktą taikomas reglamento 1 straipsnis, gali taikyti toliau išdėstytą procedūrą iki penktųjų metų nuo įstojimo dienos pabaigos. Jei pirmesnėje pastraipoje nurodytos valstybės narės nacionalinėje rinkoje ar jos dalyse atsiranda didelių trikdymų dėl kabotažo ar dėl kabotažo ji yra apsunkinama, pavyzdžiui, dėl per didelės pasiūlos palyginti su paklausa ar dėl grėsmės didelės dalies įmonių, vežančių krovinius, finansiniam stabilumui ar išlikimui, ta valstybė narė apie tai praneša Komisijai ir kitoms valstybėms narėms ir pateikia joms visą susijusią informaciją. Remdamasi šia informacija, valstybė narė gali paprašyti Komisiją visiškai ar iš dalies sustabdyti reglamento 1 straipsnio taikymą, kad būtų atkurta normali padėtis. Komisija, remdamasi atitinkamos valstybės narės pateikta informacija, išanalizuoja padėtį ir per vieną mėnesį nuo prašymo gavimo dienos nusprendžia, ar reikia imtis apsaugos priemonių. Taikoma 7 straipsnio 3 dalies antrojoje, trečiojoje ir ketvirtojoje pastraipose bei 4, 5 ir 6 dalyse nustatyta procedūra. Skubiais ir išimtiniais atvejais pirmojoje pastraipoje nurodyta valstybė gali sustabdyti reglamento 1 straipsnio taikymą ir iškart po to pateikti pagrįstą pranešimą Komisijai. d) Kol pagal a ir b punktus reglamento 1 straipsnis netaikomas, valstybės narės gali reguliuoti galimybę teikti krovinių vežimo nacionaliniais keliais paslaugas, palaipsniui keisdamosi kabotažo leidimais dvišalių susitarimų pagrindu. Tai gali apimti visiško liberalizavimo galimybę. e) a–c punktų taikymas neturi lemti griežtesnio galimybių teikti krovinių vežimo nacionaliniais keliais paslaugas apribojimo palyginti su tomis, kurios buvo Stojimo sutarties pasirašymo dieną. 2. 31996 L 0026: 1996 m. balandžio 29 d. Tarybos direktyva 96/26/EB dėl leidimo verstis krovinių ir keleivių vežėjo kelių transportu verslu ir diplomų, pažymėjimų bei kitų oficialių profesinę kvalifikaciją patvirtinančių dokumentų tarpusavio pripažinimo, skirto palengvinti šiems vežėjams naudojimąsi įsisteigimo laisve nacionalinio ir tarptautinio vežimo srityje (OL L 124, 1996 5 23, p. 1), su paskutiniais pakeitimais, padarytais: - 32004 L 0066: 1998 m. spalio 1 d. Tarybos direktyva 2004/66/EB (OL L 168, 2004 5 1, p. 35). Iki 2010 m. gruodžio 31 d. Direktyvos 96/26/EB 3 straipsnio 3 dalies c punktas Bulgarijoje netaikomas transporto įmonėms, dalyvaujančioms išimtinai vietinėse krovinių ir keleivių vežimo operacijose. Tų įmonių likvidus kapitalas ir atsargos palaipsniui pasiekia minimalų dydį, nustatytą tame straipsnyje, laikantis šio tvarkaraščio: - iki 2007 m. sausio 1 d. įmonės turi turėti likvidaus kapitalo ir atsargų bent 5850 EUR pirmajai transporto priemonei, ir po 3250 EUR kiekvienai papildomai transporto priemonei; - iki 2008 m. sausio 1 d. įmonės turi turėti likvidaus kapitalo ir atsargų bent 6750 EUR pirmajai transporto priemonei, ir po 3750 EUR kiekvienai papildomai transporto priemonei; - iki 2009 m. sausio 1 d. įmonės turi turėti likvidaus kapitalo ir atsargų bent 7650 EUR pirmajai transporto priemonei, ir po 4250 EUR kiekvienai papildomai transporto priemonei; - iki 2010 m. sausio 1 d. įmonės turi turėti likvidaus kapitalo ir atsargų bent 8550 EUR pirmajai transporto priemonei, ir po 4750 EUR kiekvienai papildomai transporto priemonei. 3. 31996 L 0053: 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59), su paskutiniais pakeitimais, padarytais: - 32002 L 0007: 2002 m. vasario 18 d. Europos Parlamento ir Tarybos direktyva 2002/7/EB (OL L 67, 2002 3 9, p. 47). Nukrypstant nuo Direktyvos 96/53/EB 3 straipsnio 1 dalies, transporto priemonės, atitinkančios tos direktyvos I priede išdėstytus 3.2.1, 3.4.1, 3.4.2 ir 3.5.1 kategorijų ribinius dydžius, iki 2013 m. gruodžio 31 d. gali naudotis nemodernizuotomis Bulgarijos kelių tinklo dalimis tik jei jos atitinka Bulgarijos nustatytus ašių apkrovos reikalavimus. Nuo įstojimo dienos negali būti nustatyta jokių apribojimų transporto priemonėms, atitinkančioms Direktyvos 96/53/EB reikalavimus, naudotis pagrindiniais tranzito maršrutais, nurodytais 1996 m. liepos 23 d. Europos Parlamento ir Tarybos sprendimo Nr. 1692/96/EB, pateikiančio Bendrijos rekomendacijas dėl transeuropinio tinklo plėtros, I priede [7]. Bulgarija laikosi toliau pateikiamose lentelėse nurodyto jos pagrindinių kelių tinklo modernizavimo tvarkaraščio. Vykdant investicijas į infrastruktūrą, kurioms naudojamos Bendrijos biudžeto lėšos, turi būti užtikrinama, kad keliai būtų tiesiami ar modernizuojami taip, kad juose leistinoji apkrova būtų 11,5 tonos vienai ašiai. Vykdant modernizavimą, palaipsniui Bulgarijos kelių tinklu, įskaitant Sprendimo Nr. 1692/96/EB I priede nurodytą tinklą, gali naudotis tarptautiniuose vežimuose dalyvaujančios transporto priemonės, atitinkančios šioje direktyvoje nustatytus ribinius dydžius. Jei techniškai įmanoma, pakrovimo ir iškrovimo tikslais nemodernizuotomis antrinės svarbos kelių tinklo dalimis leidžiama naudotis visu pereinamuoju laikotarpiu. Nuo įstojimo dienos visos tarptautinio transporto priemonės, turinčios pneumatinę pakabą ir atitinkančios ribinius dydžius, nustatytus Direktyvoje 96/53/EB, visame Bulgarijos kelių transporto tinkle nebus apmokestinamos jokiais laikinais papildomais mokesčiais. Laikini papildomi mokesčiai už naudojimąsi nemodernizuotomis tinklo dalimis tarptautiniuose vežimuose dalyvaujančioms transporto priemonėms, neturinčioms pneumatinės pakabos ir atitinkančioms šioje direktyvoje nustatytus ribinius dydžius, taikomi nediskriminacine tvarka. Apmokestinimo sistema turi būti skaidri, o šių mokesčių mokėjimas neturi tapti didele administracine našta naudotojui ar jo gaišinti; be to, šių mokesčių mokėjimas neturi tapti sistemingo leistinos ašies apkrovos tikrinimo pasienyje priežastimi. Ašies apkrovos reikalavimų laikymasis užtikrinamas nediskriminacine tvarka visoje teritorijoje ir taip pat galioja visoms Bulgarijoje registruotoms transporto priemonėms. Kelių modernizavimo programa (km) 1 lentelė Nr. | KELIAS | ATKARPA | ILGIS/KM | ATIDARYTAS EISMUI | PRIEMONĖ | 1 | 2 | 3 | 4 | 5 | 6 | 1 | I-5/E-85/ | GABROVO - SHIPKA | 18 | 2014 | NAUJO KELIO TIESIMAS | 2 | I-5/E-85/ | KARDJALI - PODKOVA (MAKAZA) | 18 | 2008 | NAUJO KELIO TIESIMAS | | | SUMA | 36 | | | 3 | I-6 | SOFIA - PIRDOP | 56 | 2009 | REMONTAS | 4 | I-7 | SILISTRA - SHUMEN | 88 | 2011 | REMONTAS | 5 | I-7 | PRESLAV - E-773 | 48 | 2010 | REKONSTRUKCIJA | | | SUMA | 136 | | | 6 | I-9/E-87/ | RUMUNIJOS PASIENIS - BALCHIK | 60 | 2009 | REMONTAS | 7 | II-12 | VIDIN - YU PASIENIS | 26 | 2008 | REKONSTRUKCIJA | 8 | II-14 | VIDIN - KULA - YU PASIENIS | 42 | 2009 | REKONSTRUKCIJA | 9 | II-18 | SOFIA ŽIEDAS - ŠIAURINIS LANKAS | 24 | 2014 | NAUJO KELIO TIESIMAS | 10 | II-19 | SIMITLI - GOTSE DELCHEV - GR. PASIENIS | 91 | 2008 | REMONTAS | 11 | II-29 | DOBRICH - VARNA | 21 | 2010 | REMONTAS | 12 | II-35 | LOVECH - KARNARE | 28 | 2011 | REKONSTRUKCIJA | 13 | II-53 | SLIVEN - YAMBOL | 25 | 2010 | REMONTAS | 14 | II-55 | GURKOVO - N. ZAGORA | 26 | 2010 | REMONTAS | 15 | II-55 | N.ZAGORA - SVILENGRAD | 81 | 2012 | REMONTAS | | | SUMA | 107 | | | 16 | II-57 | ST.ZAGORA - RADNEVO | 42 | 2010 | REMONTAS | 17 | II-62 | KYUSTENDIL - DUPNITSA | 26 | 2011 | REKONSTRUKCIJA | 18 | II-63 | PERNIK - YU PASIENIS | 20 | 2010 | REKONSTRUKCIJA | 19 | II-73 | SHUMEN - KARNOBAT | 44 | 2012 | REKONSTRUKCIJA | 20 | II-73 | SHUMEN - KARNOBAT | 119 | 2011 | REKONSTRUKCIJA | | | SUMA | 63 | | | 21 | II-78 | RADNEVO - TOPOLOVGRAD | 40 | 2013 | REMONTAS | 22 | II-86 | ASENOVGRAD - SMOLYAN | 72 | 2014 | REKONSTRUKCIJA | 23 | II-98 | BURGAS - M.TARNOVO | 64 | 2014 | REKONSTRUKCIJA | 24 | III-197 | GOTSE DELCHEV - SMOLYAN | 87 | 2013 | REKONSTRUKCIJA | 25 | III-198 | GOTSE DELCHEV - BUVUSIOS JUGOSLAVIJOS RESPUBLIKOS MAKEDONIJOS PASIENIS | 95 | 2013 | REKONSTRUKCIJA | 26 | III-534 | ELENA - N. ZAGORA | 52 | 2012 | REKONSTRUKCIJA | 27 | III-534 | N.ZAGORA - SVILENGRAD | 53 | 2014 | REKONSTRUKCIJA | | | SUMA | 105 | | | 28 | III-601 | KYUSTENDIL - BUVUSIOS JUGOSLAVIJOS RESPUBLIKOS MAKEDONIJOS PASIENIS | 27 | 2011 | NAUJO KELIO TIESIMAS | 29 | III-622 | KYUSTENDIL - BUVUSIOS JUGOSLAVIJOS RESPUBLIKOS MAKEDONIJOS PASIENIS | 31 | 2013 | NAUJO KELIO TIESIMAS | 30 | III-865 | SMOLYAN - MADAN | 15 | 2011 | REKONSTRUKCIJA | 31 | III-867 | SMOLYAN - KARDJALI | 69 | 2014 | REKONSTRUKCIJA | 32 | III-868 | SMOLYAN APLINKKELIS | 40 | 2012 | NAUJO KELIO TIESIMAS | 33 | IV-410068 | SIMITLI - BUVUSIOS JUGOSLAVIJOS RESPUBLIKOS MAKEDONIJOS PASIENIS | 28 | 2009 | NAUJO KELIO TIESIMAS | 34 | | PLOVDIV APLINKKELIS | 4 | 2014 | NAUJO KELIO TIESIMAS | | A1 | "TRAKIA" MW - ST.ZAGORA - KARNOBAT | | | | 35 | | LOT 2 | 33 | 2010 | NAUJO KELIO TIESIMAS | 36 | | LOT 3 | 37 | 2011 | NAUJO KELIO TIESIMAS | 37 | | LOT 4 | 48 | 2014 | NAUJO KELIO TIESIMAS | | | SUMA | 118 | | | | | IŠ VISO | 1598 | | | 2 lentelė | 2008 | 2009 | 2010 | 2011 | 2012 | 2013 | 2014 | | PRIEMONĖ | | | | | | | | | REMONTAS | 91 | 116 | 114 | 88 | 81 | 40 | 0 | | REKONSTRUKCIJA | 26 | 42 | 68 | 88 | 96 | 182 | 258 | | NAUJO KELIO TIESIMAS | 18 | 28 | 33 | 64 | 40 | 31 | 94 | | | 135 | 186 | 215 | 240 | 217 | 253 | 352 | 1598 km | [7] OL L 228, 1996 9 9, p. 1. Sprendimas su paskutiniais pakeitimais, padarytais Sprendimu Nr. 884/2004/EB (OL L 167, 2004 4 30, p. 1). --------------------------------------------------